Държавен вестник, бр. 66, 2013 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  66
ческа енергия над определената брутна мощност 
за всеки блок, освен ако страните писмено не са 
договорили друго.
(9) Почасовите графици за потребление на дос­
тавчици на балансираща енергия с потребителски 
обекти съдържат информация за планираното 
потребление съгласно сключените договори, 
процедурите, регламентирани в Правилата за 
управление на електроенергийната система и 
тези правила, и се изпращат по утвърден обра­
зец (TPS file) и посочен достъп до системата в 
сроковете по ал. 5.
(10) Координаторите на балансиращи групи и 
търговските участници по чл. 62, ал. 3 изпращат 
сумарна нетна почасова прогноза за производство­
то и сумарна почасова прогноза за потреблени­
ето в балансиращата група по утвърден образец 
(TPS file) и посочен достъп до системата в срокове 
съгласно инструкция, публикувана от независи­
мия преносен оператор на интернет страницата.
(11) Почасовите графици за производство и 
почасовите графици за потребление се изпращат 
в деня, предхождащ деня на доставка, и съдър­
жат информация за количеството електрическа 
енергия за всеки час в деня на доставка, което 
съответният производител (блок на производител) 
или обект на потребител ще доставя/потребява 
от мрежата.
(12) Независимият преносен оператор на 
база графиците за производство и графиците за 
потребление и собствени прогнози определя не­
обходимия резерв – вторичен, третичен и студен, 
за следващия ден, необходим за:
1. поддържане на баланса между производ­
ството и потреблението в реално време;
2. поддържане на сигурно и надеждно елек­
троснабдяване;
3. поддържане на резервна мощност в случаите 
на непредвидени аварийни ситуации на мрежата 
и производствените мощности и промени в кли­
матичните условия;
4. управление на претоварванията в мрежата.
Чл. 78. (1) Крайните снабдители изпращат на 
обществения доставчик помесечни прогнози за 
потреблението:
1. до 3 работни дни след определяне на квотите 
с решение на ДКЕВР – за второто полугодие на 
текущата календарна година;
2. до 10 декември – за шестте месеца на след­
ващата календарна година.
(2) Общественият доставчик определя в срок 
до 2 работни дни от постъпване на информаци­
ята от крайните снабдители по ал. 1 месечните 
задължения до края на съответната година на 
„квотните централи“, както и задълженията на 
производителите по чл. 93а ЗЕ, в рамките на 
определената с решение на ДКЕВР квота, и до 
10 декември – задълженията за шестте месеца 
на следващата календарна година.
(3) Месечните задължения по ал. 2 се изпращат 
на съответните производители и независимия 
преносен оператор и се публикуват на интернет 
страницата на оператора до два работни дни от 
постъпване на информацията при оператора.
(4) Месечните прогнози по ал. 1 могат да 
бъдат актуализирани от крайните снабдители до 
5-о число на предходния месец.
(5) Месечните задължения по ал. 2 могат да 
бъдат актуализирани от обществения доставчик 
до 10-о число на предходния месец с отчитане на 
ремонтните програми, аварийност на агрегатите, 
изменение в климатичната прогноза в рамките 
на общата шестмесечна разполагаемост, утвър­
дена от ДКЕВР.
(6) Всеки работен ден до 9,30 ч. обществени­
ят доставчик определя почасовите количества 
за следващия ден на „квотните централи“ и на 
производителите по чл. 93а ЗЕ при отчитане на 
месечните задължения след актуализирането им. 
Почасовите количества задължително трябва да 
бъдат в рамките на работния диапазон на аг­
регатите, производствените им характеристики 
и прогнозни режими на работа. Количествата 
се определят на база прогнозите на крайните 
снабдители, изпратени на обществения доставчик 
предишния ден, до 17,00 ч.
(7) Количествата по ал. 6 са задължителни за 
производителите и следва да бъдат съобразени в 
графиците за обмен по чл. 80.
(8) Количествата по ал. 6 са задължителни и 
за производителите в балансиращите групи на 
обществения доставчик.
(9) При несъответствие на количествата в 
графиците по ал. 6 и 7 независимият преносен 
оператор регистрира графика с по-малките ко­
личества.
Раздел II
Графици за обмен на електрическа енергия
Чл. 79. (1) Графиците за обмен на електрическа 
енергия между две балансиращи групи в рамките 
на електроенергийната система на България се 
изпращат на независимия преносен оператор в 
срокове съгласно инструкция, публикувана от 
независимия преносен оператор на интернет стра­
ницата по утвърден образец (TPS file) и получен 
достъп до системата, и съдържат информация за 
количеството електрическа енергия за всеки час в 
деня на доставка, което съответната балансираща 
група ще обмени с други балансиращи групи.
(2) Графиците за обмен между балансираща 
група, регистрирана в рамките на електроенер­
гийната система на България и юридическо лице, 
придобило право да извършва търговска дейност 
в съседна пазарна зона (график за междусистемен 
обмен), се изпращат на независимия преносен 
оператор по утвърден образец (TPS file) и получен 
достъп до системата.
(3) Крайният срок за изпращане на графиците 
за междусистемен обмен в съответствие с придо­
битите преносни способности от годишен и ме­
сечни търгове (дългосрочни номинации) и дневни 
търгове (краткосрочни номинации) е съгласно 
Тръжни правила за съответните контролни зони, 
публикувани от независимия преносен оператор, 
и изискванията на OH-Policy2 за синхронна зона 
континентална Европа.
(4) Независимият преносен оператор проверява 
допустимостта на изпълнение на графиците за 
обмен от гледна точка на прогнозните режими на 
работа и техническите възможности на агрегатите,